b'\n_START_ARTICLE_\nV6-motor\n_START_PARAGRAPH_\nEn V6-motor er en stempelmotor med seks sylindre i en V-form. Etter rekke-fireren er V6 den mest popul\xc3\xa6re motoren i moderne biler. En V6-motor er kompakt og passer derfor godt i dagens forhjulsdrevne biler._NEWLINE_Den f\xc3\xb8rste V6-motoren ble introdusert av Lancia i 1950, med bilmodellen Lancia Aurelia, og s\xc3\xa5 fort dette ble lagt merke til av andre bilfabrikanter kom andre V6-motorer til. Motortypen ble stadig mer utbredt, og kan sies \xc3\xa5 ha f\xc3\xa5tt sitt gjennombrudd etter introduksjonen av Buick Special i 1962. Bilmodellen var ingen stor suksess, men motoren ble den f\xc3\xb8rste masseproduserte V6-motoren.'